Document ID: /roh_data/filtered/fineweb-2-filterrobots_roh.jsonl.gz/14419

Atletico aveva gudagnà il gieu a chasa cun 1:0. Perquai ha in pari dad 1:1 ordaifer cunter il champiun englais Leicester City basti per vegnir en il mezfinal da la Championsleague.
En l'auter gieu da quartfinal è Real Madrid fruntà sin Bayern München. Il prim gieu aveva Real gudagnà ordaifer cun 2:1 e 2:1 stevi era suenter 90 minutas, questa giada dentant per Bayern. Perquai è il gieu ì en la prolungaziun. Ed en questa prolungaziun ha Cristiano Ronaldo sajettà dus gols, quai suenter ch'el aveva gia sajettà l'1:1. En la 112avla minuta ha Asensio lura anc fatg tut clar. Cun il resultat da 4:2 suenter prolungaziun è Real en il mezfinal.
Ils dus auters gieus da quartfinal, Barcelona cunter Juventus Turin e Monaco cunter Borussia Dortmund èn damaunasaira.
RR novitads 23.00